|  |  |
| --- | --- |
|  | 21. november  Pressemeddelelse |
|  | Forskning og Formidling  Formidling  41 20 60 96  Karen.Torp-Pedersen@natmus.dk |

**En kongelig juleguide for hele familien**

På de kongelige slotte kan store og små opleve virkelige juleeventyr fra kongernes og dronningernes verden. Træd i Christian 4.s barnesko på hans juleslot Kronborg. Find den over 300 år gamle nisse i De Kongelige Stalde. Se kongelig ballet i Kronborgs Dansesal. Klip julepynt som i 1930’erne i Det Kongelige Festkøkken. Her er en kongelig juleguide, der krydrer julemåneden med spænding, julegodter og shopping.

**Julemarked, teater, ballet: Jul på Kronborg**   
På Renæssanceslottet Kronborg kan de fleste af julens indkøb klares i slottes sale. I over 100 boder kan man købe kunsthåndværk, tøj, smykker, legetøj og delikatesser til pakkerne under træet og lækkerier til julebordet. Imens de voksne køber gaver, bliver børnene underholdt af Eventyrteatrets juleforestillinger, tidligere kongelig balletdanser, Therese Bøvings, balletpiger opfører Nøddeknækkeren, og julemanden kommer forbi. Hele familien kan komme med på en historisk julerejse og blive klogere på, hvordan julen blev fejret på Kronborg i Christian 4.s barndomsår.

Tid og Sted: Kronborg Slot 3., 4., 10. og 11. december fra 10-17.  
Pris: 50 kr., Børn under 4 år er gratis.   
Læs mere på Kronborg dk.

**Børneteater: Find Christiansborg Slots staldnisse**En ældgammel nisse skjuler sig i De Kongelige Stalde. Find ham og han afslører måske sine hemmeligheder. Han har set lidt af hvert i de 300 år, han har boet i staldene; voldsomme brande, øredøvende bombardementer og hæsblæsende hestevæddeløb. ”Staldnissens hemmelighed” er en dramatiseret fortælling med skuespiller Flemming Bang.

Tid og sted: De Kongelige Stalde, Christiansborg Slot, 3., 4., 11., 12., 17. og 18. december. Alle dage kl. 15.00. Varighed: 45 min. Pris: voksen 50 kr., barn 45 kr. Billetter skal købes i webshoppen. Resterende billetter kan købes i døren.  
Læs mere på Christiansborg.dk

**Juleværksted: Klip guirlander som i Christian 10.s tid**I Det Kongelige Festkøkken kan børnene hjælpe Christian 10.s travle køkkenpersonale med at komme i julestemning og pynte op til jul. Børnene lærer at klippe julehjerter og guirlander, som man gjorde i 1930’erne. Bagefter kan de tage pynten med hjem eller hænge det op blandt de strålende kobbergryder. Gløgg, æbleskiver og kakao kan købes i køkkenet.

Tid og Sted: Det Kongelige Festkøkken, Christiansborg Slot, 3.-4. & 11.-12. & 17.-18. december fra kl. 11-16  
Pris: Voksen 50 kr., barn 35 kr.  
Læs mere på Christainsborg.dk

**Julecafé:** **Gløgg og æbleskiver i Dronning Louises stråtækte tehus**  
Juletiden forsødes med julete, varm chokolade, gløgg, æbleskiver og hyggelig julestemning i Dronning Louises Tehus i Bernstorff Slotshave. Tag familien med til en hyggelig eftermiddag i tehuset alle lørdage og søndage fra 19. november til 18. december kl. 12-17.

Læs mere på chaya.dk

Se flere kongelige juleoplevelser rundt omkring i landet.

**For yderligere oplysninger**

Karen Torp-Pedersen, kommunikationsmedarbejder, tlf. 4120 60 96